CELEX: C2006/294/15
Language: sl
Date: 2006-12-02 00:00:00
Title: Zadeva C-452/04: Sodba Sodišča (veliki senat) z dne 3. oktobra 2006 (predlog za sprejetje predhodne odločbe Verwaltungsgericht Frankfurt am Main, Nemčija) — Fidium Finanz AG/Bundesanstalt für Finanzdienstleistungsaufsicht (Svoboda opravljanja storitev — Prost pretok kapitala — Družba s sedežem v tretji državi — Dejavnost v celoti ali pretežno usmerjena na ozemlje države članice — Dajanje kreditov v okviru poslovne dejavnosti — Zahtevano predhodno dovoljenje v državi članici, v kateri se opravlja storitev)

2.12.2006   
            
            
               SL
            
            
               Uradni list Evropske unije
            
            
               C 294/9
            
         Sodba Sodišča (veliki senat) z dne 3. oktobra 2006 (predlog za sprejetje predhodne odločbe Verwaltungsgericht Frankfurt am Main, Nemčija) — Fidium Finanz AG/Bundesanstalt für Finanzdienstleistungsaufsicht
   (Zadeva C-452/04) (1)
   
   (Svoboda opravljanja storitev - Prost pretok kapitala - Družba s sedežem v tretji državi - Dejavnost v celoti ali pretežno usmerjena na ozemlje države članice - Dajanje kreditov v okviru poslovne dejavnosti - Zahtevano predhodno dovoljenje v državi članici, v kateri se opravlja storitev)
   (2006/C 294/15)
   Jezik postopka: nemščina
   Predložitveno sodišče
   Verwaltungsgericht Frankfurt am Main
   Stranki v postopku v glavni stvari
   
      Tožeča stranka: Fidium Finanz AG
   
      Tožena stranka: Bundesanstalt für Finanzdienstleistungsaufsicht
   Predmet
   Predlog za sprejetje predhodne odločbe — Verwaltungsgericht Frankfurt am Main — Razlaga členov 49, 56 in 58 ES — Podjetje s sedežem v tretji državi, katerega poslovna dejavnost dajanja kreditov je v celoti ali v pretežnem delu usmerjena na ozemlje države članice — Zahtevano predhodno dovoljenje v državi članici, v kateri se opravlja storitev
   Izrek
   Nacionalna ureditev, na podlagi katere država članica za družbe s sedežem v tretji državi predpiše predhodno dovoljenje za opravljanje poslovne dejavnosti dajanja kreditov na njenem ozemlju, in na podlagi katere se tako dovoljenje zavrne zlasti, če navedena družba nima glavne uprave ali ene podružnice na tem ozemlju, odločilno posega v izvajanje svobode opravljanja storitev v smislu členov 49 ES in naslednjih. Družba s sedežem v tretji državi se ne more sklicevati na te določbe.
   
      (1)  UL C 6, 8.1.2005.